Nafarroako Parlamentuko Mahaiak, 2021eko maiatzaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkezturiko galdera, “Fondo Arraigo” kapital pribatuko eta partaidetza publikoko finantza-tresna sortzeko aholku-zerbitzua kontratatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Arantxa Izurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun diezaion:

Sodenak aholkularitza ekonomiko-finantzario eta juridikoko zerbitzua kontratatzeko lizitazioa egin zuen SOD20\_0003 espedientearen bidez. Horren helburua zen aztertzea ea komeni zen “Fondo Arraigo” kapital pribatuko eta partaidetza publikoko finantza-tresna sortzea eta garatzea, edo lehendik zegoen beste batean sartzea, ulertuta finantza-tresna hori izaera pribatuko eta partaidetza publikoko arrisku-kapitaleko entitate bat dela, Balore Merkatuaren Batzorde Nazionalean inskribatu beharrekoa eta Sodenaren parte-hartzea izanen duena.

• Zer enpresari esleitu zaio kontratua?

• Kontratuan zer epe ezarri da lanak egiteko?

• Zer prezio ezarri da kontratuan?

Iruñean, 2021eko apirilaren 26an

Foru parlamentaria: Arantxa lzurdiaga Osinaga